ซิกัวร์นีย์ วีเวอร์

ซูซาน อเล็กซานดรา "ซิกัวร์นีย์" วีเวอร์ (; เกิด 8 ตุลาคม ค.ศ. 1949) เป็นนักแสดงชาวอเมริกัน ผู้วางรากฐานของบันเทิงคดีแนววิทยาศาสตร์และวัฒนธรรมสมัยนิยม เธอได้รับรางวัลต่าง ๆ มากมาย รวมถึงรางวัลสถาบันศิลปะภาพยนตร์และโทรทัศน์บริติชหนึ่งรางวัล รางวัลลูกโลกทองคำสองรางวัล และรางวัลแกรมมีหนึ่งรางวัล นอกจากนี้ยังได้รับการเสนอชื่อเข้าชิงรางวัลออสการ์สามรางวัล รางวัลไพรม์ไทม์เอมมีสี่รางวัล และรางวัลโทนีหนึ่งรางวัล ในปี ค.ศ. 2003 ทางช่องโทรทัศน์ แชนแนลโฟร์ โหวตให้เธออยู่ในอันดับที่ 20 ของ 100 นักแสดงภาพยนตร์ที่ยิ่งใหญ่ที่สุดตลอดกาล

วีเวอร์เป็นที่รู้จักในบทบาท "เอลเลน ริปลีย์" ใน ภาพยนตร์ชุดเอเลี่ยน (ค.ศ.1979 - 1997) และบท "ดานา บาร์เรตต์" ในภาพยนตร์ชุด บริษัทกำจัดผี (ค.ศ.1984,1989, 2016 และ 2021) วีเวอร์ได้รับการเสนอชื่อเข้าชิงรางวัลออสการ์ 3 ครั้งสำหรับการแสดงในเรื่อง เอเลี่ยน 2 ฝูงมฤตยูนอกโลก (ค.ศ. 1986), กอริลล่าสุดสายหมอก  และ เวิร์คกิ้ง เกิร์ล หัวใจเธอไม่แพ้ (ค.ศ. 1988) ซึ่งเธอเป็นหนึ่งในนักแสดงหญิงเพียงไม่กี่คนที่เคยได้รับการเสนอชื่อให้เข้าชิงรางวัลออสการ์ สาขานักแสดงนำหญิงยอดเยี่ยม จากบทบาทการแสดงในภาพยนตร์ไซไฟ โดยในปี ค.ศ. 1988 เธอกลายเป็นนักแสดงหญิงที่ได้รับรางวัลลูกโลกทองคำ 2 สาขาภายในปีเดียวกัน โดยเธอได้รับรางวัลลูกโลกทองคำ สาขานักแสดงนำหญิงยอดเยี่ยม จากเรื่อง กอริลล่าสุดสายหมอก และ สาขานักแสดงสมทบหญิงยอดเยี่ยม จากเรื่อง เวิร์คกิ้ง เกิร์ล หัวใจเธอไม่แพ้ ต่อมาในปี ค.ศ. 1997 เธอได้รับรางวัลแบฟตา สาขานักแสดงสมทบหญิงยอดเยี่ยมจากเรื่อง ครอบครัวไร้รัก  

นอกจากผลงานการแสดงภาพยนตร์แล้ว เธอยังมีผลงานการแสดงทางโทรทัศน์ที่ประสบความสำเร็จ เช่น สโนว์ไวท์ ตำนานสยอง (ค.ศ. 1997) ทางช่องโชว์ไทม์, เพรเยอส์ ฟอร์ บ็อบบี (ค.ศ. 2009) ทางช่องไลฟ์ไทม์ และ โพลิติคัล แอนิมอลส์ (ค.ศ. 2013) ทางช่องยูเอสเอเน็ตเวิร์ก ซึ่งผลงานการแสดงที่ออกอากาศทางโทรทัศน์ของเธอทั้ง 3 เรื่อง ส่งผลให้เธอได้รับการเสนอชื่อเข้าชิงรางวัลไพรม์ไทม์เอมมี สาขานักแสดงนำหญิงยอดเยี่ยม ประเภทมินิซีรีส์หรือภาพยนตร์ทางโทรทัศน์ 3 ครั้ง และเธอยังรับบท "อเล็กซานดรา รีด" ตัวละครหลักในละครชุดที่เป็นส่วนหนึ่งของจักรวาลภาพยนตร์มาร์เวล เรื่อง เดอะ ดีเฟนเดอร์ส (ค.ศ. 2017) 

ซิกัวร์นีย์ วีเวอร์ เป็นนักแสดงที่นอกจากจะมีผลงานการแสดงมากมายแล้ว เธอยังมักจะรับหน้าที่พากย์เสียงตัวละครต่างๆ และทำหน้าที่เป็นผู้บรรยายในภาพยนตร์และสารคดีหลายรายการ เช่น เดเปอโร...รักยิ่งใหญ่จากใจดวงเล็ก (ค.ศ.2008), เปิดโลกอัศจรรย์ Planet Earth (ค.ศ. 2006) ของบีบีซี โดยในปี ค.ศ. 2021 เธอได้รับการเสนอชื่อให้เข้าชิงรางวัลไพร์มไทม์เอมมี เป็นสมัยที่ 4 ในสาขาผู้บรรยายรายการยอดเยี่ยม จากการรับบทผู้บรรยายในสารคดี ซีเครตส์ ออฟ เดอะ วาฬ (ค.ศ.2021) ทางช่องเนชั่นแนล จีโอกราฟิกและดิสนีย์+

ผลงานการแสดง
+สัญลักษณ์  หมายถึง ผลงานที่ยังไม่ออกฉาย
ภาพยนตร์
+  ปี เรื่อง บท หมายเหตุ 1977 แอนนี่ ฮอลล์ คู่เดตของอัลวี ซิงเกอร์ 1978 แมดแมน เกล 1979 เอเลี่ยน เอลเลน ริปลีย์1981 อายวิตนิสส์ โทนี โซโคลอฟ1982 ปีทมิฬแผ่นดินเพลิง จิลล์ ไบรอันต์1983 ดีล ออฟ เดอะ เซนจูรี แคทเธอรีน ดีโวโต1984 บริษัทกำจัดผี ดานา บาร์เร็ตต์1985 อวีน ฟาม อู เดอ เจสซิกา ฟิตซ์เกราลด์ ภาพยนตร์ภาษาฝรั่งเศส1986 ฮาล์ฟมูนสตรีท ดร.ลอเรน สลอเตอร์1986 เอเลี่ยน 2 ฝูงมฤตยูนอกโลก เอลเลน ริปลีย์1988 กอริลล่าสุดสายหมอก ไดแอน ฟอสซีย์1988 เวิร์คกิ้ง เกิร์ล หัวใจเธอไม่แพ้ แคเธอรีน พาร์กเกอร์1989 บริษัทกำจัดผี 2 ดานา บาร์เร็ตต์1992 เอเลี่ยน 3 อสูรสยบจักรวาล เอลเลน ริปลีย์ โปรดิวเซอร์1992 ศตวรรษตัดขอบโลก สมเด็จพระราชินีนาถอิซาเบลที่ 1 แห่งกัสติยา1993 เดฟ พกดวงมาดัง เอลเลน มิตเชลล์1994 เดอะไวลด์สวอนส์ ผู้บรรยาย ให้เสียง; ภาพยนตร์สั้นของวอลต์ดิสนีย์พิกเชอส์ ความยาว 30 นาที1994 ลวงกระชากแค้น พอลีนา เอสโกบาร์1995 ลอกสูตรฆ่า ดร.เฮเลน ฮัดสัน1995 เจฟฟรีย์ เดบรา มัวร์เฮาส์1997 ครอบครัวไร้รัก จานีย์ คาร์เวอร์1997 เอเลี่ยน 4 ฝูงมฤตยูเกิดใหม่ เอลเลน ริปลีย์ โปรดิวเซอร์1999 ตราบผืนดินมิสิ้นความยุติธรรม อลิซ กูดวิน1999 สงครามเอเลี่ยน บึ้มส์จักรวาล กเวน เดมาร์โก2000 คอมพานี แมน เดย์ซี ควิมพ์2001 ตุ๋นอุตลุต แองเจลา นาร์ดิโน2002 แทดโพล อีฟ กรับแมน2002 เดอะ กายส์ โจแอน2003 โฮลส์ ขุมทรัพย์ปาฏิหารย์ หลุยส์ วอล์กเกอร์2004 บ้านไหนว่าแน่...อย่าริมาแหย่บ้านนี้ แซนดี ทราวิส2004 หมู่บ้านสาปสยอง อลิซ ฮันต์2006 สโนว์เค้ก ลินดา ฟรีแมน2006 เดอะ ทีวี เซต เลนนี2006 อินเฟมัส เบบ พาลีย์2007 ผจญภัยเทพนิยายพิลึกโลก ฟรีดา พากย์เสียง2007 เกิร์ล อิน เดอะ พาร์ก จูเลีย แซนด์เบิร์ก2008 แวนเทจ พอยต์ เสี้ยววินาทีสังหาร เร็กซ์ บรูกส์2008 ใครจะว่า...หนังข้าเนี๊ยะแหละเจ๋ง คุณนายลอว์สัน2008 ฝากอุ้มบุญ คุณแม่มือใหม่ ชาฟฟี บิกเนลล์2008 วอลล์ - อี หุ่นจิ๋วหัวใจเกินร้อย แอกซิออม คอมพิวเตอร์ พากย์เสียง2008 เดเปอโร...รักยิ่งใหญ่จากใจดวงเล็ก ผู้บรรยายพากย์เสียง2009 อวตาร ดร.เกรซ ออกัสติน2010 เครซี่ ออน เดอะ เอาท์ไซด์ วิกกี เซลดา2010 คุณลูกสุดแสบ คุณแม่สุดทรวง ราโมนา คลาก2011 หนุ่มประกัน วันทริปป่วน มาร์ซี ฟานเดอเฮ2011 มะนาวต่างดุ๊ด มนุษย์ต่างมึน เดอะบิกกาย2011 พลิกโลกล่าสุดนรก ดร.เจราลดีน เบนเน็ตต์2011 โคตรตำรวจอันตราย โจน คอนฟรีย์2012 แย่งตาย ทะลุตาย ผู้อำนวยการ2012 เรด ไลท์ส มาร์กาเรต มาเธอร์สัน2012 อึดพันธุ์อึด จีน คาร์แรค2012 สาวแวมพ์ แอ๊บรัก ซิสเซรัส2014มาย ดีเพรสชัน สวาดอส พากย์เสียง; ภาพยนตร์สั้น 2014 เอ็กโซดัส: ก็อดส์ แอนด์ คิงส์ สมเด็จพระราชินีตูยา2015 จักรกลเปลี่ยนโลก มิเชลล์ แบรดลีย์2016 ผจญภัยดอรี่ขี้ลืม ตัวเอง พากย์เสียง2016 บริษัทกำจัดผี 3 ดร.รีเบคกา โกริน นักแสดงรับเชิญ 2016 มหัศจรรย์เรียกอสูร คุณนายเคลย์ตัน2016 เดอะ แอสไซน์เมนท์ ดร.ราเชล เจน2017 เรื่องวุ่นๆ ครอบครัวเมเยโรวิตช์ ตัวเอง นักแสดงรับเชิญ2017 แรคกา แจสเปอร์ ภาพยนตร์สั้นทางยูทูบความยาว 20 นาที2020 มาย ซาลิงเกอร์ เยียร์ มาร์กาเรต 2021 เดอะ กูดเฮาส์ ฮิลดี กูด  2021โกสต์บัสเตอร์: ปลุกพลังล่าท้าผีดานา บาร์เรตต์นักแสดงรับเชิญ 2022 คอลล์ เจน เวอร์จิเนีย ‘Call Jane’: Elizabeth Banks, Sigourney Weaver, Kate Mara & Rupert Friend Set For Women’s Rights Drama From ‘Carol’ Scribe & ‘Dallas Buyers Club’ Producer — AFM2022 มาสเตอร์ การ์เดนเนอร์คุณนายฮาเวอร์ฮิลล์ 2022  อวตาร: วิถีแห่งสายน้ำ คิรี / ดร. เกรซ ออกัสติน2025อวตาร 3 คิรีหลังการถ่ายทำ 2029 อวตาร 4กำลังถ่ายทำรอประกาศ เดอะ จอร์จกำลังถ่ายทำรอประกาศ ดัสต์บันนี  กำลังถ่ายทำ

 อ้างอิง 

หมวดหมู่:นักแสดงอเมริกัน
หมวดหมู่:ชาวอเมริกันเชื้อสายสกอตแลนด์
หมวดหมู่:บุคคลจากแมนแฮตตัน